David Chipperfield

David Chipperfield (* 18. december 1953, Londýn, Spojené kráľovstvo) je anglický architekt. V roku 2023 sa stal laureátom Pritzkerovej ceny. Má ateliéry v Londýne, Berlíne a Miláne, a reprezentatívny ateliér v Šanghaji. Je neústupným modernistom.

 Životopis 
Po získaní diplomu z architektúry od Architectural Association of London (1977) pracoval v ateliéri Douglasa Stephena, Richarda Rogera a Normana Fostera. V roku 1984 vytvoril vlastný ateliér David Chipperfield Architects v Londýne, v roku 1987 v Tokiu. Jeho ateliér má dnes viac ako 120 zamestnancov z 15 krajín sveta, ktorí pracujú na mnohých projektoch v Európe, Spojených štátoch a v Číne. 

Bol hosťujúcim profesorom na Harvardovej univerzite a ďalších: University of Naples, Royal College of Art v Londýne; University of Graz, Polytechnic institute Lausanne a Technical university Stuttgart. Vyučoval architektúru v Európe a Spojených Štátoch a prednášal vedomosti z praxe. Taktiež spolupracoval s Mies van der Rohe na Escola Tecnica v Barcelone.

Chipperfield  získal cenu za návrh veslárskeho múzea na Temži, kde použil sklo, betón a zelený dub. Mnoho z jeho budov je postavených v cudzine, najmä v Japonsku a Nemecku. Pracoval aj v USA, kde v roku 2005 dokončil Figge Art Museum v Davenporte v Iowe, a centrálnu verejnú knižnicu v Des Moines v Iowe (2001). Zatiaľ posledný projekt v USA je Anchorage Museum Expansion v Anchorage na Aljaške.

Chipperfield bol vybraný ako architekt pre rekonštrukciu zničeného Neues Museum v Berlíne, ktoré bolo znovuotvorené v októbri 2009.

V septembri 2007 sa 2 Chipperfieldove budovy dostali do užšieho výberu RIBA Stirling Prize, nakoniec vyhrala budova Museum of Modern Literature, Marbach, Nemecko.

 Kariérne míľniky 
 1981 – získal cenu Schinkel Award, Berlín
 1983 - RIBA Ten Young Architects - výstava, Londýn
 1984 - založil "David Chipperfield Architects", Počiatočný člen a zakladateľ 9H Gallery, Londýn
 1986 - " Recent Work " výstava, Gund Gallery, Harvard University, Boston
 1987/88 - Hosťujúci profesor na Harvard University, Boston, USA
 1987 - "Four London Architects" výstava, 9th Gallery, Londýn
 1988/89 – konzultant dizajnu na Royal College of Art v Londýne
 1988 - kongres na Inštitúte architektúry v Ľubljane, Juhoslávia; kongres na škole architektúry, Porto, Portugalsko
 1988 - "Four London Architects", Inštitút Francúzskej architektúry, Paríž
 1989 - kongres o "Budúcnosti britskej architektúry" v architektonickom klube; kongres: "Recent work", Nottingham a Cerby Society of Architects; konferencia na Huddersfield Society of Architects; hosťujúci architekt na seminári v Neapole
 1990 - konferencie v Glasgow, Edinburgh, Oxford, Porto a Amsterdame -  Academie van Bouwkunst 
 1991 - "Baukunst" seminár v Miláne; "Haus Der Architektur" seminár v Grazi, Rakúsko; "De Singel" konferencia, Antverpy, Belgicko; seminár, "Nordbahnhof" vo Viedni 1992 - hosťujúci profesor na univerzite Graz, Rakúsko; hosťujúci profesor na Univerzite Neapol, Taliansko
 1990/94 - putovná výstava v Neapoli, Ríme, Lisabone, Antverpách, Bolzano, Zürichu 
 1991 - Udelenie ceny Financial Times, Italstat Europe Award čestné uznanie, Best Building Award čestné uznanie pre Matsumoto Corporation Headquarters v Okoyame 
 1992/1997- člen predstavenstva Architecture Foundation
 1992/94 - vydal dve monografie o architektúre
 1993/94 - hosťujúci profesor na École Polytechnique v Lausanne, Švajčiarsko 
 1993 - Andrea Palladio - udelenie ceny pre Toyota auto, Kyoto Buildingfirst - cena za Red Cross Station, Graz 
 1994 - druhá cena za Neues Museum v Berlíne, prvá cena za Maselakekanal Housing Masterplan, Berlín
 1994 - Three Houses exhibition, Galerie fur Architektur, Hamburg, Nemecko
 1995 - profesor architektúry v Staatliche Schule der Bildenden Kunst, Stuttgart, Nemecko
 1997 - druhé miesto v súťaži o rekonštrukciu Neues Museum, Berlín, Nemecko
 1998 - získal cenu od Royal Institute of British Architects
 1999 - Heinrich-Tessenow Medal
 1999 - ocenený medailou Tessenow Gold Medal
 2000 - bol jedným z architektov, ktorí reprezentovali Britániu na Benátskom bienále architektúry
 2001 - viedol konferenciu v Milano Polytechnic s G. Dorfles; zameranie na "Obraz spravodlivosti v dnešnej spoločnosti v Salerne", Umenie pre nové správne úrady
 2003 - stal sa čestným členom Florentskej akadémie umenia a dizajnu
 2004 - vymenovaný za predsedu  úradu Britského kráľovstva (CBE) pre potreby v architektúre

 Princípy tvorby 
Chipperfield patrí ku generácii britských architektov, ktorí interpretujú postmodernu a modernú antiku (Secular Modernism, J.Glancey).  To sa prejavuje predovšetkým priestorom a tvarom štruktúry architektúry, predstavovanou Le Corbusierom. Ďalšia zložka jeho práce je odvodená od argumentov tradičnej a súčasnej japonskej architektúry, v podobe redukovaných meditatívnzch priestorov a precíznosti (Tadao Ando).  Žiadny zo štylizačných vplyvov neprijal priamo, skôr ich spája do svojich vlastných. 

Objekt rozvíja podľa patričnej funkcie, osvetľuje ho maximálnym možným prísunom denného svetla, zvýrazňujúc potenciál materiálov a ich zobrazenie.

 Iné projekty 

 Zdroje 





Kategória:Anglickí architekti
Kategória:Nositelia Wolfovej ceny za umenie
Kategória:Osobnosti z Londýna
Kategória:Modernistickí architekti
Kategória:Vyučujúci na Harvard University